Кристине Буста
Притча

Превод от немски: Кръстьо Станишев, —

chitanka.info

Понякога трябва да си почиваме

посред квадратите слънчеви

на изоставените дворове на пладнята.

Порти като ангели,

тъмни крила,

навътре приплеснали,

отвореност,

през която влизаме и излизаме,

светлина заслепяваща

и хладината на сенки.

Вечер, когато портите се затварят,

ние сме изгнаници,

или у дома.

Издание: сп. „Пламък“, брой 9–10, 01.09.2002

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.